A baoe  meur a vloaz dija ech a ar servij-se war-raok e kêr Lannion.  Er bloaz 2004 e oa bet astennet dar chumunioù tro-dro, da vihanañ dar re a oa mat gante: bemdez e vije digaset prejoù tomm, 7 devezh ar sizhun. Buan-buan zo bet lakaet e plas ur servij plajoù yen: lâret a rae ar CCAS « nhelle ket ken mirout an tommder a oa gleet hervez reolennoù ar servijoù yeched, blam ma oa re hir an hent». Ha bremañ neuze e vez digaset plajoù yen e-barzh barketennoù plastik evit 2 pe 3 devezh (evit an dibenn-sizhun), hag alies memes e tigouezhont goude kreisteiz... Deus ar simplañ-tout e rankje bezañ ober gant ar barketennoù-se.... Siwazh, nemañ ket kont evel-se. Darn eus an dud o devez poan ober gante: a-wechoù vez miret ar barketennoù e-maez eus ar yenerez gante, ne vez ket heuliet urzh ar plajoù hag an devezhioù, ha gant se vez distabilaet ar prejoù, ha kaer choazh pa vez bet lakaet an asied war an daol!